EkBass/fiwiki-20250220-pages-articles huggingface dataset:
Hippotomadai

Hippotomadai (, ) eli Hippotamadai () oli antiikin aikainen alun perin Oineis- fyleen kuulunut Attikan eli Ateenan kaupunkivaltion muodostaneen alueen demos. Se kuului fylen asty-trittykseen eli kaupunkialueen demoksiin. Hippotomadain sijaintipaikkaa ei tunneta, koska sitä ei kuvata antiikin säilyneessä kirjallisuudessa, eikä siitä ole tehty arkeologisia löytöjä. Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Oineis ja sillä oli yksi edustaja Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Demetrias-fyleen ja fylen lakkauttamisen jälkeen vuodesta 201/200 eaa. jälleen Oineis-fyleen. Demoksen kansalaisesta käytettiin demonyymiä Hippotomadēs () tai Hippotamadēs (). == Lähteet == Luokka:Antiikin Attikan demokset
Hybadai

Hybadai (, ) oli antiikin aikainen Leontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios- trittykseen eli Attikan sisämaa-alueen demoksiin. Hybadain oletetaan sijainneen Ateenan pohjoispuolella. Se sijoitetaan etelään nykyisen Tatóin alueesta. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli kaksi edustajaa Ateenan bulessa eli neuvostossa. Demoksen kansalaisesta käytettiin demonyymiä Hybadēs (). == Lähteet == Luokka:Antiikin Attikan demokset
Ifistiadai

Ifistiadai () eli Hefaistiadai () () oli antiikin aikainen Akamantis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen asty-trittykseen eli kaupunkialueen demoksiin. Demos tunnettiin kahdessa nimimuodossa, Ifistiadai ja Hefaistiadai. Sen alkuperäinen nimi oli todennäköisesti Ifistiadai, joka oli peräisin Ifistios-nimisestä heeroksesta. Myöhemmin, kun nimen alkuperä ei enää ollut tiedossa, se muuntui Hefaistokseen viitanneeseen muotoon Hefaistiadai. Alkuperäinen nimi esiintyy kuitenkin useammin piirtokirjoituksissa. Ifistiadaissa oli Herakleelle omistettu temppeli. Tämä temppeli on todennäköisesti antanut nimen nykyiselle Irákleion kaupungille, joka sijaitsee Ateenan koillispuolella. Osin tämän vuoksi Ifistiadain oletetaan sijainneen jossakin Irákleion lähellä. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli yksi edustaja Ateenan bulessa eli neuvostossa. Demoksen kansalaisesta käytettiin demonyymiä Ifistiadēs (). == Lähteet == Luokka:Antiikin Attikan demokset Luokka:Irákleio (Attika)
Ikarion

Ikarion (, ) eli Ikaria () oli antiikin aikainen alun perin Aigeis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios-trittykseen eli Attikan sisämaa-alueen demoksiin. Ikarion sijaitsi Pentelikon-vuoren (nyk. Pentéli) pohjoispuolella nykyisen Diónysoksen kaupungin alueella. Demos sai kreikkalaisessa mytologiassa nimensä siitä, että se oli paikka, jossa Ikarios kohtasi Dionysoksen, joka opetti tälle viininvalmistuksen taidon. Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Aigeis ja sillä oli alun perin neljä tai viisi edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Antigonis-fyleen ja vuodesta 201/200 eaa. Attalis-fyleen. Muutosten seurauksena demoksella oli hellenistisellä kaudella kuusi bule-edustajaa. Ikarionin paikka on tunnistettu varmuudella sieltä löytyneiden demoksen tekemiä päätöksiä sisältävien piirtokirjoitusten perusteella. Paikalta on kaivettu agoraa sekä useiden julkisten rakennusten jäänteitä, mukaan lukien Pythion eli Apollonille omistettu temppeli sekä pieni teatteri. Teatteri löydettiin vuonna 1887 ja alueen arkeologiset kaivaukset suoritettiin vuosina 1888–1889. Tärkeisiin löytöihin kuuluu muun muassa Dionysosta esittävä patsas, joka on yksi varhaisimpia kreikkalaisia veistoksia, jonka kohde voidaan varmuudella tunnistaa, sekä Dionysos-muistomerkkinä tunnettu kuoromuistomerkki. Ikarionista oli kotoisin muun muassa Thespis, joka oli kreikkalaisen tragedian perustajia. Siellä vaikutti myös Megariista tullut Susarion, joka oli puolestaan vanhan attikalaisen komedian perustaja. Demoksen kansalaisesta käytettiin demonyymiä Ikarieus (). == Lähteet == == Aiheesta muualla == Luokka:Antiikin Attikan demokset Luokka:Diónysos
Ionidai

Ionidai (, ) oli antiikin aikainen Aigeis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios- trittykseen eli Attikan sisämaa-alueen demoksiin. Ionidai sijaitsi Attikan itäosassa. Se sijoitetaan suunnilleen nykyisen Ntráfin tienoille lähelle Pikérmin kaupunkia. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin yksi tai kaksi edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin kaksi bule-edustajaa. Demoksen kansalaisesta käytettiin demonyymiä Iōnidēs (). == Lähteet == Luokka:Antiikin Attikan demokset Luokka:Rafína-Pikérmi
Kedoi

Kedoi (, ) eli Kedai () oli antiikin aikainen Erekhtheis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen paralia-trittykseen eli Attikan rannikkoalueiden demoksiin. Kedoi sijaitsi Ateenan eteläpuolella. Se sijoitetaan suunnilleen nykyisen Ilioúpolin kaupungin tienoille. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli kaksi edustajaa Ateenan bulessa eli neuvostossa. Demoksen kansalaisesta käytettiin demonyymiä ek Kēdōn (). == Lähteet == Luokka:Antiikin Attikan demokset Luokka:Ilioúpoli
Kefale

Kefale (, ) oli antiikin aikainen Akamantis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen paralia- trittykseen eli Attikan rannikkoalueiden demoksiin. Kefalen oletetaan sijainneen itään nykyisestä Keratéasta. Aiemmin demos on kuitenkin sijoitettu lähemmäksi Brauronia, mistä päin on löydetty demoksen nimen sisältävä piirtokirjoitus. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin yhdeksän edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin 12 bule- edustajaa. Kefale oli suurikokoinen demos, ja sen väkiluvuksi on arvioitu suurimmillaan noin henkeä. Demoksen kansalaisesta käytettiin demonyymiä Kefalēthen (). Demoksessa tiedetään olleen Dioskuureille omistettu temppeli. Kefalessa nämä tunnettiin ”Suurina jumalina”. == Lähteet == Luokka:Antiikin Attikan demokset Luokka:Lavreotikí
Kefisia

Kefisia (, ) oli antiikin aikainen Erekhtheis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios- trittykseen eli Attikan sisämaa-alueen demoksiin. pienoiskuva|vasen|160px|Herodes Atticuksen rintakuva tämän huvilalta Kefisiasta, 100-luku jaa. Kansallinen arkeologinen museo. Kefisia sijaitsi Pentelikon-vuoren (nyk. Pentéli) juurella Ateenan koillispuolella nykyisen, demoksesta nimensä perineen Kifisián kaupungin alueella. Perinteen mukaan Kefisia oli yksi Kekropsin ajan Attikan kahdestatoista vanhasta kaupungista (polis) tai kylästä (kōmē), jotka Theseus myytin mukaan yhdisti (synoikismos) Ateenaksi. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin kuusi edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin kahdeksan bule-edustajaa. Demoksen kansalaisesta käytettiin demonyymiä Kēfisieus (). Kefisia säilyi merkittävänä demoksena loppuun saakka. Kefisiassa sijaitsi Herodes Atticuksen kesähuvila. Siellä aikaa viettänyt Aulus Gellius kuvaa paikkaa teoksessaan Attikan öitä. Herodes Atticus pystytti alueelle julkisia rakennuksia, puutarhoja ja veistoksia. Alueelta on löydetty muun muassa piirtokirjoituksia, Herodeen ja Polydeukionin rintakuvat sekä roomalainen hauta, jossa oli neljä sarkofagia. Kefisiassa tiedetään olleen myös palaistra. == Lähteet == == Aiheesta muualla == Luokka:Antiikin Attikan demokset Luokka:Kifisiá
Keiriadai

Keiriadai (, ) oli antiikin Ateenan kaupunginosa ja Hippothontis-fyleen kuulunut Attikan demos. Se kuului fylen asty-trittykseen eli kaupunkialueen demoksiin. Keiriadain oletetaan sijainneen Pnyks-kukkulan länsipuolella Themistokleen muurin ulkopuolella, suunnilleen nykyisen Áno Petrálonan alueella länteen Asteroskopeíosta. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli kaksi edustajaa Ateenan bulessa eli neuvostossa. Demoksen kansalaisesta käytettiin demonyymiä Keiriadēs (). Keiriadaissa sijaitsi Barathron. Se oli syvä kuoppa, johon heitettiin rikolliset ja teloitettujen ruumiit. == Lähteet == Luokka:Antiikin Attikan demokset
Kettos

Kettos (, ) eli Kettoi () oli antiikin aikainen Leontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen asty-trittykseen eli kaupunkialueen demoksiin. Kettos sijoitetaan nykyään yleensä nykyisen Dafnín seudulle Chaïdárin kaupungin alueelle. Toisen teorian mukaan demos olisi kuitenkin sijainnut koilliseen nykyisestä Acharnéesta. Kumpaakaan teoriaa ei ole kuitenkaan voitu vahvistaa piirtokirjoitusten avulla. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin kolme edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin kolme tai neljä bule-edustajaa. Demoksen kansalaisesta käytettiin demonyymiä Kēttios (). == Lähteet == Luokka:Antiikin Attikan demokset Luokka:Chaïdári
Kholargos

Kholargos (, ), joskus myös Kolargia (), oli antiikin aikainen Akamantis- fyleen kuulunut Attikan eli Ateenan kaupunkivaltion muodostaneen alueen demos. Se kuului fylen asty-trittykseen eli kaupunkialueen demoksiin. Kholargos sijaitsi Ateenan länsi- tai luoteispuolella. Se sijoitetaan nykyisten Ílion pohjoisosan (Káto Liósia) ja Acharnéen eteläosan suuntaan. Nykyinen Cholargóksen kaupunki sijaitsee Ateenan koillispuolella kokonaan eri paikassa kuin antiikin aikainen demos, ja on ottanut nimen antiikin Kholargoksesta kotoisin olleen Perikleen kunniaksi. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin neljä edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin kuusi bule-edustajaa. Perikleen lisäksi Kholargoksesta olivat kotoisin myös muun muassa sotapäälliköt Ksanthippos ja Hippokrates. Demoksen kansalaisesta käytettiin demonyymiä Kholargeus (). Kholargoksessa tiedetään olleen Pythion eli Apollonin pyhäkkö sekä pyöreä Herakleen pyhäkkö. Demos vietti omaa Thesmoforia-juhlaansa. == Lähteet == Luokka:Antiikin Attikan demokset
Kholleidai

Kholleidai (, ) eli Khollidai/Kollidai () oli antiikin aikainen Leontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios-trittykseen eli Attikan sisämaa-alueen demoksiin. Kholleidain oletetaan sijaineen Hymettos-vuoren (nyk. Ymittós) eteläpäässä Vári-Voúla-Vouliagménin kunnan alueella, noin viisi kilometriä pohjoiseen nykyisestä Várin kaupungista. Alueella oli Nymfaion eli nymfeille omistettu luola, joka tunnetaan nykyisin Nymfoleptoksen luolana eli Várin luolana. Toisaalta joskus demos on sijoitettu aivan eri paikkaan lähelle Akharnain demosta. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin kaksi edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin neljä tai viisi bule-edustajaa. Demoksen kansalaisesta käytettiin demonyymiä Kholeidēs (). Kholleidaissa oletetaan olleen teatteri. == Lähteet == Luokka:Antiikin Attikan demokset Luokka:Vári-Voúla-Vouliagméni
Kikynna

Kikynna (, ) oli antiikin aikainen Akamantis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios- trittykseen eli Attikan sisämaa-alueen demoksiin. Kikynna sijaitsi lähellä Sfettoksen ja Aiksonen demoksia. Demoksen tarkkaa sijaintipaikkaa ei tiedetä, mutta sen oletetaan sijainneen nykyisen Chalidoún tienoilla Paianían kunnassa, lähellä Bourmpoutsánaa. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin kaksi edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin kolme bule-edustajaa. Kikynnasta oli kotoisin muun muassa Lysikrateen muistomerkin pystyttäjänä tunnettu Lysikrates Lysitheideen poika. Demoksen kansalaisesta käytettiin demonyymiä Kikynneus (). Kikynnassa palvottiin erityisesti Apollonia, ja siellä vietettiin tämän kunniaksi Apollonia-juhlaa. == Lähteet == Luokka:Antiikin Attikan demokset Luokka:Paianía
Koile

Koile (, ) oli antiikin Ateenan kaupunginosa ja alun perin Hippothontis-fyleen kuulunut Attikan demos. Se kuului fylen asty-trittykseen eli kaupunkialueen demoksiin. Koile sijaitsi Museionin eli Muusien kukkulan ja Ilissos-joen suunnassa olleiden kukkuloiden välisessä laaksossa, lounaaseen Pnyks- kukkulasta. Se oli osaksi kaupunginmuurin eli Themistokleen muurin sisä- ja osaksi ulkopuolella. Demos sijoitetaan suunnilleen Ateenan nykyisten Filopáppoun ja Petrálonan kaupunginosien alueelle. Demoksen pohjoispuolella oli Meliten demos ja itäpuolella Kollytoksen demos. Demoksen läpi kulki Pireuksen tie, joka tunnetaan myös Koilen tienä. Se oli kaupungin keskeisimpiä kulkuväyliä. pienoiskuva|vasen|upright=0.95|Koilen arkeologista aluetta. Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Hippothontis ja sillä oli kolme edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Demetrias-fyleen ja fylen lakkauttamisen jälkeen vuodesta 201/200 eaa. jälleen Hippothontis-fyleen. Demoksen kansalaisesta käytettiin demonyymiä ek Koilēs (). Koilessa sijaitsivat muun muassa Kimonin ja Thukydideen haudat. Koilen alueelta on löydetty Pireuksen tien osia sekä sen varrella olleiden julkisten rakennusten, työpajojen ja asuintalojen jäänteitä. 300-luvulla eaa. alueelle rakennettiin Makedoniaa vastaan käydyn sodan vuoksi Diateikhisma-muuri, ja sen jälkeen alue jäi suurelta osin käyttämättömäksi ja pääasiassa hauta-alueeksi hellenistisen ja roomalaisen kauden ajaksi. == Lähteet == == Aiheesta muualla == Luokka:Antiikin Attikan demokset
Kollytos

Kollytos (, ) eli Kolyttos () oli antiikin Ateenan kaupunginosa ja Aigeis- fyleen kuulunut Attikan demos. Se kuului fylen asty-trittykseen eli kaupunkialueen demoksiin. Kollytos sijaitsi Ateenan länsilaidalla kaupunginmuurin eli Themistokleen muurin sisäpuolella Museionin eli Muusien kukkulan ja Pnyks-kukkulan välisellä alueella sekä niiden rinteillä, toisin sanoen muun muassa nykyisen Filopáppoun kaupunginosan tienoilla. Sijaintipaikka oli lähellä Meliten demosta, ja antiikin lähteissä mainitaan, ettei niiden välinen raja ollut selvä. Kreikkalaisessa mytologiassa Kollytos oli Herakles-myytteihin liittyneen Diomoksen isä. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin kolme edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin neljä bule-edustajaa. Platon oli kotoisin Kollytoksesta, ja sen alueella asuivat muun muassa Aiskhines ja Timon. Demoksen kansalaisesta käytettiin demonyymiä Kollyteus (). Kollytoksessa tiedetään olleen teatteri. == Lähteet == == Aiheesta muualla == Luokka:Antiikin Attikan demokset
Kolonai (Antiokhis)

Kolonai (), joskus myös Kolōnos () tai Kolōnē () (), oli antiikin aikainen alun perin Antiokhis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios-trittykseen eli Attikan sisämaa-alueen demoksiin. Kolonai sijaitsi suunnilleen nykyisen Marathónas- järven pohjoispuolella, länteen Grammatikósta. Antiokhis-fylen Kolonaita ei tule sekoittaa toiseen Kolonai-nimiseen demokseen, joka kuului Leontis-fyleen. Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Antiokhis ja sillä oli kaksi edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Antigonis-fyleen ja vuodesta 224/223 eaa. Ptolemais- fyleen. Demoksen kansalaisesta käytettiin demonyymiä ek Kolōnū (), Kolōnēthen tai Kolōneus (). == Lähteet == Luokka:Antiikin Attikan demokset Luokka:Marathónas
Kolonai (Leontis)

Kolonai (), joskus myös Kolōnos () tai Kolōnē () (), oli antiikin aikainen Leontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios-trittykseen eli Attikan sisämaa-alueen demoksiin. Kolonai sijaitsi suunnilleen nykyisen Stamátan Amygdalézan tienoilla. Leontis-fylen Kolonaita ei tule sekoittaa toiseen Kolonai-nimiseen demokseen, joka kuului Antiokhis-fyleen. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli kaksi edustajaa Ateenan bulessa eli neuvostossa. Demoksen kansalaisesta käytettiin demonyymiä ek Kolōnū (), Kolōnēthen () tai Kolōneus (). == Lähteet == Luokka:Antiikin Attikan demokset Luokka:Diónysos
Konthyle

Konthyle (, ) oli antiikin aikainen alun perin Pandionis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios-trittykseen eli Attikan sisämaa-alueen demoksiin. Konthyle sijaitsi Attikan itäosassa. Se sijoitetaan kaakkoon nykyisestä Spátan kaupungista, joka sijaitsee Mesógeian tasangolla. Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Pandionis ja sillä oli yksi edustaja Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 224/223 eaa. Ptolemais-fyleen. Demoksen kansalaisesta käytettiin demonyymiä Konthyleus () tai Konthylidēs (). == Lähteet == Luokka:Antiikin Attikan demokset Luokka:Spáta-Artémida
Kopros

Kopros (, ) oli antiikin aikainen Hippothontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen paralia- trittykseen eli Attikan rannikkoalueiden demoksiin. Kopros sijaitsi Attikan länsiosassa. Se sijoitetaan suunnilleen Eleusiin demoksen ja nykyisen Elefsínan kaupungin itäpuolelle. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli kaksi edustajaa Ateenan bulessa eli neuvostossa. Demoksen kansalaisesta käytettiin demonyymiä Kopreios (). == Lähteet == Luokka:Antiikin Attikan demokset Luokka:Elefsína
Jausiers

Jausiers on kunta Ranskan kaakkoisosassa Alpes-de-Haute-Provencen departementissa Provence-Alpit-Riviera‎n alueella. Se sijaitsee Ubayen laaksossa osana Mercantourin kansallispuistoa. Kunnan nähtävyyksiä on linna Château des Magnans. Se on alueelle tyypillinen näyttävä rakennus, joita Ranskan siirtomaasta Louisianasta sekä Meksikosta tulleet paluumuuttajat rakensivat. Tour de France 2017 ==Lähteet== ==Aiheesta muualla== Luokka:Alpes- de-Haute-Provencen kunnat
Koskelan kirkko

Koskelan kirkko on Helsingin kaupungin omistaman entisen Koskelan sairaalan kirkko. Rapatusta tiilestä rakennettu kirkko rakennettiin vuonna 1914 Koskelan kunnalliskodin alueen kirkoksi. Sen suunnittelusta vastasivat arkkitehdit Knut Wasastjerna, G.A Lindberg sekä Arthur Gauffin. Suorakaiteen muotoisen ja satulakattoisen pitkäkirkon kuoripäädyssä on runkohuonetta kapeampi ja matalampi puoliympyrän muotoinen sakaristo. Katolla on pieni avoin kellotorni. Runkohuoneen pitkiä sivuja jäsentää sarja poikkipäätyjä. Kirkossa on istumapaikkoja 200 hengelle ja Kangasalan urkutehtaan vuonna 1968 rakentamat 6-äänikertaiset mekaaniset urut. == Lähteet == Luokka:Helsingin kirkot Luokka:Suomen kivikirkot Luokka:Koskela
The Front Is Breaking

The Front Is Breaking on Eero Koivistoisen albumi, joka julkaistiin vuonna 1976. == Kappaleet == Kaikki kappaleet kirjoittanut Eero Koivistoinen. === A-puoli === # # # # === B-puoli === # * # # == Kokoonpano == * Pekka Pohjola – basso * Esko Rosnell – rummut * Eero Koivistoinen – sopraano-, tenori-, alttosaksofoni * Jukka Tolonen – kitara * Olli Ahvenlahti – pieno, sähköpiano * Wlodek Glukowski – klavinetti, syntetisaattori == Aiheesta muualla == * Luokka:Vuoden 1976 albumit Luokka:Eero Koivistoisen albumit
Zapad 2017

Zapad 2017 oli Venäjän asevoimien ja Valko-Venäjän asevoimien yhteinen sotaharjoitus, joka järjestettiin 14. − 20. syyskuuta 2017. Tapahtumapaikkoina olivat Venäjän Läntinen sotilaspiiri, Valko-Venäjä ja Kaliningrad. Zapad- harjoitus järjestetään Venäjällä neljän vuoden välein. Venäjän mukaan harjoitukseen osallistui alle 13 000 sotilasta, mutta länsimaiden arvioiden mukaan todellinen määrä saattoi olla jopa 100 000. Ruotsissa järjestettiin samaan aikaan Aurora 17 -sotaharjoitus. == Lähteet == == Aiheesta muualla == Luokka:Sotaharjoitukset Luokka:Venäjän asevoimat Luokka:Valko-Venäjän asevoimat
Praseodyymi(III)oksidi

Praseodyymi(III)oksidi (tai praseodyymioksidi) Pr2O3 on harvinaisen maametallin praseodyymin epäorgaaninen yhdiste hapen kanssa. Se on valkeaa tai kellertävää kiinteää ainetta, joka muodostaa kiderakenteeltaan heksagonaalisia kiteitä. Yhdiste liukenee hyvin huonosti veteen, eikä juuri muihinkaan yleisiin liuottimiin. Yhdiste on vähäisissä määrin hygroskooppista. == Käyttö == Praseodyymioksidia voidaan käyttää dielektrisenä aineena yhdessä piin kanssa. Sitä käytetään myös jonkin verran värjäämään lasia ja keramiikkaa keltaiseksi. Praseodyymioksidi soveltuu erityisen hyvin hitsaajanlasien värjäämiseen, koska se suodattaa infrapunan aallonpituuksia. Keramiikan värjäykseen soveltuu myös praseodyymin voimakkaan tummanruskea sekavalenttinen oksidi, praseodyymi(III,IV)oksidi (Pr6O11, CAS-numero 12037-29-5).Metall.com.cn: Praseodymium Oxide Viitattu 24.8.2017 == Lähteet == == Aiheesta muualla == * PubChem: Praseodymium Oxide Luokka:Praseodyymiyhdisteet Luokka:Oksidit
La Motte-du-Caire

La Motte-du-Caire on kunta Ranskan kaakkoisosassa Alpes-de-Haute-Provencen departementissa Provence-Alpit-Riviera‎n alueella. Se on tyypillinen provencelaiskylä, jossa on keskiaikaisia kujia plataanipuineen sekä terassikahviloita ja suihkulähteitä.Tour de France 2017 ==Lähteet== ==Aiheesta muualla== Luokka:Alpes-de-Haute-Provencen kunnat
Pasilan kirkko

Pasilan kirkko oli alkujaan Pasilan suomalaisen seuran omistama puurakennus Helsingin vanhassa Puu-Pasilassa. Vuonna 1920 se siirtyi Pasilan seurakunnan omistukseen ja se korjattiin Albert Nybergin suunnitelmien mukaan kirkoksi ja työkeskukseksi. Remontoitu rakennus edusti huoneratkaisuiltaan niinkutsutun pikkukirkkoliikkeen toiminta-ajatusta. Kirkon pinta-ala oli 81 m2 plus 39 m2 parvi. Istumapaikkoja siinä oli 250 hengelle. Kirkossa oli 10-äänikertaiset pneumaattiset urut. Alttarilla oli saksalaista alkuperää ollut krusifiksi ja lisäksi Oskar Nupposen ja Gunnar Forsströmin lasimaalauksia. Kirkon kellotapuli oli rakennettu vuonna 1932 ja siellä oli kaksi kelloa. Kirkkorakennus purettiin muun kaupunginosan mukana vuonna 1978. Nykyään Pasilassa ei ole varsinaista kirkkoa. Länsi-Pasilassa on vuonna 1985 valmistunut Länsi-Pasilan kappeli, joka on poistunut käytöstä.Länsi-Pasilan kappeli Helsingin kirkot. Viitattu 26.8.2017. == Lähteet == ==Aiheesta muualla== *(kuva Pasilan kirkosta) * Kirkkokiinteistön historiaa (porssitieto.fi) Luokka:Suomen puukirkot Luokka:Länsi-Pasila Luokka:Helsingin entiset kirkot
Oujda

Oujda () on kaupunki Marokon itäosassa noin 14 kilometrin päässä Algerian vastaisesta rajasta. Kaupungin historian aikana se on vallattu, tuhottu ja jälleenrakennettu useaan otteeseen. Vuonna 2014 kaupungissa oli noin 494 000 asukasta. ==Historia== thumb|vasen|Tori postikortissa vuoden 1922 paikkeilta. Oujdan kaupungin perusti vuonna 994 zenata-berberiheimon tuolloinen päällikkö Ziri bin Atiyya. Zenataberberit olivat ajautuneet Länsi-Marokkoon yhteenotoissa sandhajaberberien kanssa ja sittemmin heistä tuli Córdobassa hallinneiden umaijadien kannattajia. Zirin oli heimoineen aluksi tarkoitus asettua Fèsin alueelle, mutta hän päätyi perustamaan varuskunnan ja hallintopaikkansa Oujdaan, koska se oli lähempänä hänen heimonsa alueita sisämaassa. Almoravidit valtasivat kaupungin vuonna 1079 ja seuraavalla vuosisadalla se päätyi almohadien hallintaan, joita seurasivat marinidit. 1500-luvulta 1800-luvulle alueen hallinnasta taistelivat Marokon sulttaanit ja Algeria hallinnut Osmanien valtakunta. Marokon sulttaanit toivat alueelle omaa valtaansa vahvistaakseen arabeja Marrakechin eteläpuolelta, ja se liitettiin lopullisesti Marokkoon vuonna 1795. Vuonna 1844 kaupungin valtasivat ranskalaiset joukot kostoksi Marokon sulttaanin avusta Abdelkaderille. Ranskalaiset palasivat vuonna 1859 ja vuonna 1907 ja miehittivät sitä jälkimmäisestä lähtien Ranskan Marokon protektoraain perustamiseen saakka. Vuonna 1910 Oujdassa oli 6 466 asukasta. Ranskan vallan aikana alueelle muutti suuri joukko pied-noireja, eli Pohjois-Afrikkaan tulleita pääasiassa ranskalais- ja espanjalaistaustaisia siirtolaisia. Heidän ja paikallisten lisäksi kaupungissa oli aktiivinen juutalaisyhteisö. Vuoteen 1936 mennessä kaupungin asukasluku olikin jo 34 500 ja hieman ennen Marokon itsenäistymistä 80 000\. Suuri valtaosa eurooppalaisista ja juutalaisista muutti maasta itsenäisyyden jälkeen, mutta heidän tilalleen on tullut uusia asukkaita maaseudulta. Algerian itsenäistyttyä kaupungista tuli tärkeä rajanylityspaikka, joka on kuitenkin ollut ajoittain suljettu maiden välisten yhteenottojen takia. ==Talous== thumb|Oujdan souk. Oujda on Marokon itäosien taloudellinen keskus. Rajakaupunkina Oujdan palvelualat, kuten kuljetus- ja hotelliala ovat menestyneet, mutta kaupungissa on vain vähän teollisuutta ja sen suurimmat alat ovat kärsineet ajoittain poliittisesta tilanteesta Marokon ja Algerian välillä. Maaseutuväestön muuttaessa kaupunkiin etenkin, kun alueilla kaupungin eteläpuolella on suljettu kaivoksia, ei kaikille uusille asukkaille ole pystytty tarjoamaan työpaikkoja. Kaupunkia ympäröivällä maaseudulla kasvatetaan esimerkiksi vehnää, lampaita, vuohia ja espartoheinää, joista jälkimmäistä viedään ulkomaille paperin raaka-aineeksi. ==Väestö== Vuoden 2014 väestönlaskennan mukaan Oujdassa oli yhteensä 494 252 asukasta. ==Lähteet== == Aiheesta muualla == Luokka:Marokon kaupungit
Mallefougasse-Augès

Mallefougasse-Augès on kunta Ranskan kaakkoisosassa Alpes-de-Haute-Provencen departementissa Provence-Alpit-Riviera‎n alueella. thumb|left|Saint-Jean- Baptisten kirkko Kunnan nähtävyyksiä on romaaninen Saint-Jean-Baptisten kirkko sekä siihen liittyvä linna Château de Consonoves. Keskustasta on näkymä läheisen Durance-joen laaksoon sekä joen toisella puolella olevan Les Méesin Les Pénitents -kalliomuodostumiin.Tour de France 2017 ==Lähteet== ==Aiheesta muualla== Luokka:Alpes-de-Haute-Provencen kunnat
Chilen kansalliskirjasto

Chilen kansalliskirjasto () on 19. elokuuta 1813 perustettu Chilen kansalliskirjasto, jonka päätoimipiste sijaitsee Santiago de Chilessä. ==Lähteet== == Aiheesta muualla== *Chilen kansalliskirjaston portaali Luokka:Chileläinen kulttuuri Luokka:Etelä-Amerikan kirjastot Luokka:Kansalliskirjastot Luokka:Santiago de Chilen rakennukset ja rakennelmat
Il biglietto da mille

Il biglietto da mille (”Tuhannen seteli”) on vuonna 1912 valmistunut italialainen mykkäelokuva. Tuntemattoman ohjaajan komedian pääosia esittävät Eleuterio Rodolfi ja Mary Cléo Tarlarini. ==Juoni== Rodolfi hakkailee De Renzin vaimoa ja lupaa antaa tuhatlappusen tämän vaatemenoihin. Hän lainaa rahat De Renziltä, mutta ei tiedä miten maksaa ne takaisin. Rodolfi lähettää De Renzille kirjeen, jossa hän kertoo antaneensa rahat kadulla tapaamalleen vaimolle. Pariskunnan suhde pysyy salassa, mutta De Renzin vaimo ei ole kovin tyytyväinen. ==Tuotanto== Ambrosio Filmin tuottama Il biglietto da mille on esimerkki ranskalaistyyppisestä ”porvarillisesta” tai ”bulevardikomediasta”, jonka teemoja ovat uskottomuus ja ilkikuriset rakkausjuonet. Eleuterio Rodolfi oli yksi tyylilajin tähdistä, joka toimi usein myös ohjaajana. ==Restaurointi== Elokuvan saksankielisillä väliteksteillä varustettu värjätty nitraattikopio on säilynyt Torinon elokuvamuseon kokoelmissa. Se on restauroitu museon ja Bolognan elokuva-arkiston yhteistyönä vuonna 2009. Alkuperäisestä 392 metrin pituudesta on jäljellä 250 metriä. Restaurointi on nähtävissä elokuvamuseon Vimeo-sivustolla. ==Lähteet== ==Aiheesta muualla== * Luokka:Italialaiset komediaelokuvat Luokka:Italialaiset mykkäelokuvat Luokka:Vuoden 1912 italialaiset elokuvat
Les Mées (Alpes-de-Haute-Provence)

Les Mées on kunta Ranskan kaakkoisosassa Alpes-de-Haute-Provencen departementissa Provence-Alpit-Riviera‎n alueella. thumb|left|Les Pénitents Kunnan nähtävyys on Les Pénitents –kalliomuodostuma, jonka sanotaan muistuttavan munkkeja.Tour de France 2017 ==Lähteet== ==Aiheesta muualla== Luokka:Alpes-de-Haute-Provencen kunnat
Because the Internet

__NOTOC__ Because the Internet on yhdysvaltalaisen näyttelijä ja räppäri Donald Gloverin toinen studioalbumi, jonka julkaisi Glassnote ja Island Records 10. joulukuuta 2013. Mainostaakeen albumia, Glover julkaisi lyhytfilmin nimeltä Clapping for the Wrong Reasons. Because the Internetin yleinen aihe on nimensäkin mukaan sosiaalinen media, internet ja miten ne korvaavat muun sosiaalisen kanssakäymisen. Genius: Because the Internet == Kappaleet == # # # # # (mukana Chance the Rapper) # # # # # # # # # # # # (mukana Jhené Aiko) # (mukana Azelia Banks) # == Arvostelut == * Pitchfork: 5.8/10 Pitchfork: Album review * Rolling Stone: Rolling Stone: Album review == Lähteet == Luokka:Vuoden 2013 albumit Luokka:Yhdysvaltalaiset hip hop -albumit
Tšekin Cup

Tšekin Cup eli Pohár FAČR tai MOL Cup on tšekkiläinen jalkapalloturnaus. Sen voittaja pääsee seuraavan kauden Eurooppa-liigaan. Turnaus pelattiin ensimmäisen kerran kaudella 1993–94. Menestynein seura on AC Sparta Praha kuudella mestaruudellaan. ==Lähteet== Luokka:Tšekin jalkapallo Luokka:Kansalliset jalkapallocupit
Alone (Ténére)

__NOTOC__ Alone (Ténére) on malilaisen Terakaft-yhtyeen albumi, joka julkaistiin vuonna 2015. == Kappaleet == # # # # # # # # # == Kokoonpano == * Andrew Sudhibhasilp – basso * Liya Ag Ablil – kitara, laulu * Sanou Ag Ahmed – kitara, laulu * Nicolas Grupp – rummut == Lähteet == * discogs.com -sivustolla Luokka:Vuoden 2015 albumit Luokka:Maailmanmusiikkialbumit
Ukrainan Cup

Ukrainan Cup () on ukrainalainen vuosittain järjestettävä jalkapalloturnaus. Cup pelattiin ensimmäisen kerran kaudella 1992–1993. Menestyneimmät seurat ovat 11 mestaruudellaan FK Dynamo Kiova ja FK Šah’tar Donetsk. ==Lähteet== cup Luokka:Kansalliset jalkapallocupit
Ahla

Ahla on sukunimi, joka on muun muassa seuraavilla suomalaisilla henkilöillä: *E. J. Ahla (1888–1961), korkeimman hallinto-oikeuden presidentti *Lempi Ahla (1888–1973), kirjailija, sukututkija ja suomentaja *Mervi Ahla (1917–1995), rehtori ja yliopistonlehtori *Väinö Ahla (1890−1977), Maanmittaushallituksen pääjohtaja ja Korkeimman oikeuden jäsen.
Askamin rautatieasema

Askamin rautatieasema on rautatieasema lähellä Askam-in-Furnessin ja Irelethin kyliä Cumbriassa. Se sijaitsee Cumbrian Coast Linen varrella. Asema avattiin nimellä Ireleth Gate huhtikuussa 1851 ja suljettiin lokakuussa 1857. Se avattiin uudelleen nimellä Ireleth 1. huhtikuuta 1868. Nimi vaihtui Askamiksi 1. tammikuuta 1875.Butt 1995, s. 20 Asemaa käytti 62 882 matkustajaa kaudella 2017–2018. == Lähteet == * === Viitteet === Luokka:Cumbrian rautatieliikennepaikat
Todorov

Todorov tai Todorova on seuraavien tunnettujen henkilöiden sukunimi: * Elitsa Todorova (s. 1977), bulgarialainen kansanperinnelaulaja ja lyömäsoittaja * Enju Todorov (1943–2022), bulgarialainen vapaapainija * Georgi Todorov (s. 1952), bulgarialainen painonnostaja ja olympiamitalisti * Liljana Todorova, o.s. Tomova (s. 1946), bulgarialainen pikajuoksija ja keskimatkojen juoksija * Svetoslav Todorov (s. 1978), bulgarialainen jalkapalloilija * Tzvetan Todorov (1939–2017), bulgarialaissyntyinen filosofi sekä kirjallisuuden- ja semiotiikan tutkija.
Dan Abnett

Dan Abnett (s. 12. lokakuuta 1965) on englantilainen kirjailija. Abnett on valmistunut Oxfordista. Abnettin tuotantoon kuuluu mm. useita Warhammer 40,000 -maailmaan kuuluvia kirjoja sekä Doctor Who -äänikirja. Sarjakuvatuotantoon kuuluvat kirjoittaminen mm. Guardians of the Galaxy ja 2000AD sarjoihin. Hän on myös kirjoittanut Creative Assemblyn videopeliin Alien: Isolation. == Lähteet == == Aiheesta muualla == * Profiili MobyGamesissä * Luokka:Englantilaiset tieteiskirjailijat Luokka:Elävät henkilöt Luokka:Vuonna 1965 syntyneet
Iranin kansalliskirjasto ja -arkisto

Iranin kansalliskirjasto ja -arkisto (, , NLAI) on Iranissa toimiva, vuonna 2002 perustettu organisaatio, johon yhdistettiin Iranin kansalliskirjasto (NLI, jonka ensimmäinen oma rakennus valmistui 1937) ja kansallisarkisto (NAI, per. 1970). Iranin kansalliskirjaston ja -arkiston johtajana toimii Seyed Reza Salehi Amiri (tilanne 8/2017). NLAI toimii keskeisesti kahdessa eri osoitteessa Teheranissa. Näistä kansalliskirjaston (NLI) 97 000 neliömetrin suuruista rakennusta luonnehditaan uudeksi. ==Kuvia== Kuva:National Library of Iran.JPG|Iranin kansalliskirjasto pysäköintialueelta nähtynä. Kuva:National-Library.jpg|Näkymä Iranin kansalliskirjaston lukusaliin. ==Lähteet== == Aiheesta muualla== *IFLA World Report - Iran (The International Federation of Library Associations and Institutions) (ifla-world-report.org) Luokka:Teheranin rakennukset ja rakennelmat Luokka:Kansalliskirjastot Luokka:Aasian kirjastot Luokka:Iranilainen kulttuuri Luokka:Kansallisarkistot
Etelä-Afrikan punta

Etelä-Afrikan punta (, ) oli Etelä-Afrikan unionin rahayksikkönä vuodesta 1910 vuoteen 1961, jolloin randi korvasi punnan. Vuonna 1961 Etelä-Afrikasta tuli myös tasavalta. Luokka:Afrikan rahayksiköt Luokka:Historialliset rahayksiköt
Seitsemän (Irinan albumi)

Seitsemän on suomalaisartisti Irinan 7. huhtikuuta 2017 julkaistu seitsemäs studioalbumi. Albumi nousi ensimmäisellä listaviikollaan albumilistan 12:nneksi. Yhteensä se oli listalla viisi viikkoa. Albumin on tuottanut Jyrki Tuovinen. Albumilta julkaistuista kolmesta singlestä kappaleet ”Parane parane” ja ”Kaaoksen keskellä” menestyivät parhaiten radiossa, sillä ne molemmat olivat parhaimmillaan kahdenkymmenen soitetuimman radiokappaleen joukossa. == Kappaleet == == Levyarviot == * Helsingin Sanomat: * Keskisuomalainen: == Lähteet == == Aiheesta muualla == * Seitsemän-albumi Discogs-sivustolla Luokka:Vuoden 2017 albumit Luokka:Irinan albumit
Kun mies on mies

Kun mies on mies (A New Leaf) on Elaine Mayn käsikirjoittama ja ohjaama yhdysvaltalainen musta komediaelokuva vuodelta 1971. Jack Ritchien novelliin väljästi perustuvan elokuvan pääosia näyttelevät Elaine May itse sekä Walter Matthau, Jack Weston, George Rose ja James Coco. Elokuva oli komediennenä tunnetuksi tulleen Elaine Mayn ensimmäinen ohjaustyö. Hän ylitti kuvausaikataulun 40 vuorokaudella ja leikkasi elokuvaa kymmenen kuukautta, kunnes tuotantostudio Paramount otti materiaalin haltuunsa. Paramount lyhensi Mayn versiota lähes tunnilla, poistaen kokonaan sivujuonen johon sisältyi muun muassa kaksi murhaa. Samalla kohtausten järjestys muuttui ja loppuratkaisusta tuli erilainen kuin pohjalla olevassa Jack Ritchien novellissa. May olisi halunnut nimensä pois elokuvan tekijätiedoista ja vei asian oikeuteenkin, mutta hävisi.Laelma, Jyrki: Kun mies on mies , Iltalehti 24.7.2008. Viitattu 24.8.2017. ==Juoni== Keski-ikäinen playboy Henry Graham (Matthau) on taloudellisissa ongelmissa ja päättää löytää varakkaan vaimon. Hankkeeseensa hän saa 50 tuhatta dollaria sedältään (Coco), joka antaa Henrylle kuusi viikkoa aikaa löytää sopiva puoliso. Henry löytääkin Henrietta Lowellin (May), rikkaan mutta kömpelön kasvitieteilijän. He avioituvat huolimatta Henryn lakimiehen suosituksesta. Lakimiehellä vaikuttaa olevan omakin lehmä ojassa. ==Vastaanotto ja myöhempi arvostus== Golden Globe -gaalassa 1971 Kun mies on mies oli ehdokkaana parhaan musikaali- tai komediaelokuvan palkinnon saajaksi ja Elaine May naispääosastaan. Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle. ==Lähteet== ==Aiheesta muualla== * * Luokka:Vuoden 1971 yhdysvaltalaiset elokuvat Luokka:Yhdysvaltalaiset mustan komedian elokuvat Luokka:Elaine Mayn ohjaamat elokuvat
Manga Sewa

Manga Sewa (k. 1884) oli djalonkeheimopäällikkö Sierra Leonessa, joka räjäytti itsensä, perheensä ja muita heimopäällikköjä Solimanan pääkaupungin Falaban linnoituksen ammusvarastossa sen sijaan, että olisi antanut valtakuntansa Samori Tourén käsiin. ==Varhainen elämä ja ura== Manga Sewa syntyi Solimanan Falabassa nykyisen Sierra Leonen Pohjoisen maakunnan alueella djalonken etniseen ryhmään kuuluville vanhemmille. Hänen isänsä oli djalonkeheimopäällikkö. Manga Sewan isällä oli useita vaimoja ja tusinoittain lapsia. ==Tourén vuoden 1884 hyökkäys== Vuonna 1884 mandinkahallitsija Samori Touré hyökkäsi tuolloin Manga Sewan hallitsemaan Solimanaan yhdessä kuningas Kalieren kanssa. Tourén kenraalin N’fa Alin tuhotessa useita Falaban ympäröimiä kyliä, mandinkajoukot aloittivat viisi kuukautta kestävän Falaban piirityksen. Kaupunkinsa asukkaiden miltei kuollessa nälkään Manga Sewa kokosi perheensä Falaban ammusvarastoon ja sytytti soihdun, tappaen itsensä ja samalla murtaen Falaban linnoituksen muurit. Luokka:Sierraleonelaiset henkilöt Luokka:Sierra Leonen historia Luokka:Vuonna 1884 kuolleet
Time Out

Time Out on yhdysvaltalaisen jazzyhtyeen The Dave Brubeck Quartetin studioalbumi, jonka Columbia Records julkaisi vuonna 1959. Albumin kappaleissa käytettiin jazzille epätavallisia tahtilajeja, kuten 9/8, 6/4 ja 5/4. Albumia pidetään cool jazzin ja West Coast -jazzin hienoimpana sekoituksena. Time Out sijoittui Billboardin popalbumien listan kakkossijalle. Vuonna 2005 Time Out otettiin säilytettäväksi kulttuurisesti, historiallisesti ja taiteellisesti merkittävänä äänitteenä Kongressin kirjaston ylläpitämään National Recording Registry -rekisteriin. Rekisterin tarkoitus on lisätä tietoisuutta yhdysvaltalaisen ääniteperinnön säilyttämiseksi. loc.gov. Viitattu 16.12.2018 truewestmagazine.com. Viitattu 16.12.2018 Samana vuonna albumi valittiin hakuteokseen 1001 albumia jotka jokaisen on kuultava edes kerran eläessään. ==Kappaleet== Kaikki kappaleet on säveltänyt Dave Brubeck paitsi kappaleen ”Take Five”, jonka on säveltänyt Paul Desmond. ;Ensimmäinen puoli #Blue Rondo à la Turk – 6.44 #Strange Meadow Lark – 7.22 #Take Five – 5.24 ;Toinen puoli #Three to Get Ready – 5.24 #Kathy’s Waltz – 4.48 #Everybody’s Jumpin’ – 4.23 #Pick Up Sticks – 4.16 ==Kokoonpano== ; The Dave Brubeck Quartet * Dave Brubeck – piano * Paul Desmond – alttosaksofoni * Eugene Wright – basso * Joe Morello – rummut ; Tuotanto * Teo Macero – tuottaja * Fred Plaut – suunnittelu * S. Neil Fujita – kansikuvan taide * Seth Rothstein – projektipäällikkö * Russell Gloyd – uudelleenjulkaisun tuottaja * Mark Wilder – uudelleenjulkaisun remasterointi * Cozbi Sanchez-Cabrera – uudelleenjulkaisun Art Director ==Arvostelut== *AllMusic: *Sputnikmusic: ==Lähteet== Luokka:Dave Brubeckin albumit Luokka:Konseptialbumit Luokka:Vuoden 1959 albumit
Keljon kirkko

Keljon kirkko oli Jyväskylässä sijainnut kirkko ja seurakuntakeskus, jonka suunnitteli Erkki Kantonen. Kirkko rakennettiin vaaleasta peittämättömästä tiilestä ja teräsbetonista ja se valmistui vuonna 1979. Kirkkosalin pohjan muoto on likimain neliö ja pääosin tasakattoisen rakennuksen katto kohoaa kirkkosalin kohdalla kohti alttaria. Rakennuksen yläpuolelle kohoaa kellotorni. Kirkkosalin katto on vuorattu akustiikan vuoksi puurimoin. Monitoimikeskuksena toimivan rakennuksen kirkkosali ja seurakuntasali voidaan tarvittaessa yhdistää. Rakennuksen kerrospinta-ala on 768 m2 ja siellä on istumapaikkoja 250 hengelle. Kirkon kahdeksan äänikertaiset mekaaniset urut ovat Hans Heinrichin rakentamat vuodelta 1979. Niiden julkisivun on suunnitellut Matti Vainio. Kirkon alttarilla on Onni Kososen maalaama alttaritaulu Hän on keskellämme Vuonna 2012 Jyväskylän seurakunta lopetti Keljon kirkon toiminnan kirkkona ja myi kiinteistön. Keljon kirkko purettiin vuosina 2020-2021. == Lähteet == Luokka:Jyväskylän kirkot Luokka:Suomen entiset kirkkorakennukset Luokka:Mattilanpelto
Juna Kainuuseen

__NOTOC__ Juna Kainuuseen on Litku Klemetin ensimmäinen sooloalbumi, joka julkaistiin 13. tammikuuta 2017 levymerkillä Luova Records. Levyllä soittava kokoonpano on sama kuin Litku Klemetti & Tuntematon numero -nimellä julkaistulla Horror ’15 -albumilla.Discogs: Litku Klemetti & Tuntematon numero – Horror ’15 (CD, Album) Albumin kansikuva on ennalta suunnittelematon otos Kajaanin linja-autoasemalta. Rockmusiikkilehti Soundin toimittajat valitsivat albumin vuoden 2017 parhaaksi kotimaiseksi albumiksi. Juna Kainuuseen nousi poikkeuksellisesti viikoksi Suomen viralliselle listalle viikolla 1/2018, vuosi alkuperäisen julkaisunsa jälkeen. Helmikuussa 2018 Litku Klemetti sai albumista Kriitikoiden valinta -Emma-palkinnon. Vuonna 2019 levy sijoittui viidenneksi Soundi-lehden 60 musiikkitoimittajan äänestyksessä vuosien 2000–2019 parhaista suomalaisista albumeista. == Vastaanotto == Savon Sanomat Soundi Albumi sai erinomaisen vastaanoton. Savon Sanomien Mikko Siltanen antoi albumille täydet viisi tähteä, ja sanoi albumin olevan 70-lukulaista rock- nostalgiaa tuoreella 2010-luvun otteella, ja kutsui teosta välittömäksi klassikoksi. Hän sanoi Klemetin vakuuttaneen laulunkirjoitustaidoillaan jo Tuntematon numero -orkesterin kanssa tehdyllä Horror ’15 -albumilla, mutta todellisen taidonnäytteen tulevan toisen, omalla nimellä julkaistun albumin myötä esille. Siltanen totesi raa’an rehellisten kappaleiden olevan enemmänkin hitikkäitä kuin kaupallisia, ja totesi eeppisen lopetuskappaleen ”Juna Kainuuseen” olevan monipuolisten popkappaleiden parhaimmistoa. Soundin Mikko Meriläinen ennusti kaikkien tahtovan jäljitellä Klemetin vibratoa hänen noustessaan kuuluisten laulajatähtien joukkoon. Hän kutsui kappaletarjontaa selkeäksi mutta omaperäiseksi kauhalliseksi menneiden vuosikymmenten suomi- iskelmää. Hän koki huumorin palvelevan kokonaisuutta parhaiten hauskoina sanakäänteinä ja vertauskuvina ilman että se vesittäisi itse sanomaa, mutta sanoi huumorinkin luovan ajoittain liian paksun suojakuoren musiikin ylle. == Kappaleet == Kaikki kappaleet säveltänyt ja sanoittanut Litku Klemetti. # # # # # # # # # # # == Kokoonpano == === Yhtye === * Litku Klemetti – laulu, balalaikka, casiotone-kosketinsoitin, MIDI-kontrolleri * Cher – basso (kappaleet 6 ja 10) * Sammy – rummut, taustalaulu * Alex boy – kitara * Yari – puhe === Tuotanto === * Cher – äänittäjä * Lauri Kallio – miksaaja * Anssi Alajuuma – masteroija == Lähteet == == Aiheesta muualla == * Juna Kainuuseen discogs.com -sivustolla. * Hirvonen, Iida Sofia: Sanna Klemetti oli kiusattu musiikkinörtti, jolle bändissä soittaminen oli unelma. Syntyi Litku Klemetti. Image 27.4.2017. * Onninen, Oskari: Suomessa ei tehdä monta parempaa kappaletta vuodessa – Litku Klemetin 70-luvun radiosta pukkaa klassikoita. Helsingin sanomat 18.1.2017. (maksullinen) * Luokka:Vuoden 2017 esikoisalbumit Luokka:Litku Klemetin albumit
Crown of Worms

Crown of Worms on yhdysvaltalaisen thrash metal -yhtye Megadethin single vuodelta 1994. == Kappaleet == # # # == Kokoonpano == * Dave Mustaine – kitara, laulu * Marty Friedman – kitara * David Ellefson – basso * Nick Menza – rummut == Lähteet == Luokka:Vuoden 1994 kappaleet Luokka:Megadethin kappaleet
Pyhän Mikaelin ja kaikkien enkelien kirkko (Felton)

Pyhän Mikaelin ja kaikkien enkelien kirkko () on Northumberlandissa Englannissa sijaitseva kirkkorakennus, joka on rakennettu vuoden 1200 vaiheilla. Epätavallisen kirkosta tekee se, että keskiosa vaikuttaa olevan ilman kattoa. Kirkko on Grade I -luokan suojelukohde. Kastemalja on peräisin 1300-luvulta. Kirkonkelloja on kaksi kappaletta. == Lähteet == Luokka:Englannin kirkot Luokka:Northumberlandin rakennukset ja rakennelmat Luokka:Grade I -luokan rakennukset Englannissa
New Yorkin punta

Punta oli New Yorkin provinssin ja New Yorkin osavaltion rahayksikkönä vuoteen 1793 asti. Se korvattiin Yhdysvaltain dollarilla, ja 1 000 New Yorkin puntaa oli 1 Yhdysvaltain dollari. ==Lähteet== Luokka:Amerikan rahayksiköt Luokka:Historialliset rahayksiköt Luokka:New Yorkin osavaltion historia
Itävallan kansalliskirjasto

Itävallan kansalliskirjasto () on Itävallan kansalliskirjasto, jonka päätoimipiste sijaitsee Wienissä. Nykyinen kansalliskirjasto nähdään keisarillisen hovikirjaston (kaiserliche Hofbibliothek) toiminnan jatkajana. Ensimmäinen keisarillisen hovin kirjastonhoitaja aloitti työnsä vuonna 1575, jota voidaan pitää kansalliskirjaston syntyaikana. Vanhin paikallinen teos on vuodelta 1368, ja on pappi Johannes von Troppaun käsin ruhtinas Albrecht III:lle kirjoittama evankeliumikirja. ==Lähteet== == Aiheesta muualla== *IFLA World Report - Austria (The International Federation of Library Associations and Institutions) (ifla-world-report.org) Luokka:Kansalliskirjastot Luokka:Itävallan kirjastot Luokka:Wienin rakennukset ja rakennelmat Luokka:Wienin kulttuuri
Ketunputket

Ketunputket (Silaum) on sarjakukkaiskasvien (Apiaceae) heimoon kuuluva kasvisuku. Sukuun kuuluu kaksi lajia: lännenketunputki (Silaum silaus) ja idänketunputki (Silaum alpestre). Idänketunputki luetaan joskus lännenketunputken alalajiksi tai muunnokseksi, jolloin sukuun kuuluisi vain yksi laji. Ketunputket ovat monivuotisia ja kaljuja ruohovartisia kasveja, joiden varret ovat pystyjä ja tanakoita. Ketunputkien lehdet ovat kertaalleen tai useampaan kertaan parilehdykkäiset. Kukat ovat sarjoissa. Hedelmä on pituudeltaan reilut kaksi kertaa leveytensä verran. == Lähteet == * Den virtuella floran: Ängssiljor (Silaum) == Aiheesta muualla == * Laji.fi: Ketunputket (Silaum) * Flora of China: Silaum Luokka:Sarjakukkaiskasvit
Libanonin kansalliskirjasto

Libanonin kansalliskirjasto () on vuonna 1921 perustettu Libanonin kansalliskirjasto, joka toimii Beirutissa. Kirjaston toiminta kärsi merkittävästi vuosien 1975–1991 sotatoimista Libanonissa. Kirjasto suljettiin vuonna 1979 Libanonin hallituksen päätöksellä ja muutamaa vuotta myöhemmin kokoelmat varastoitiin. Vuonna 1999 käynnistettiin jälleenrakennus- ja kunnostushanke, jonka tarkoituksena on ollut palauttaa kansalliskirjasto kansakuntaa palvelevaksi kulttuurilaitokseksi. Kansalliskirjaston käyttöön osoitettiin vuonna 1999 aiempi Libanonin yliopiston lakitieteen ja poliittisten tieteiden tiedekunnan rakennus, joka alkujaan valmistui vuonna 1907. Kansalliskirjaston oli tarkoitus muuttaa vuodesta 2010 lähtien kunnostettuun rakennukseen vuonna 2014. Kirjasto kuitenkin ilmoitti vielä elokuussa 2017 verkkosivullaan yhteysosoitteekseen Beirutin sataman alueelle sijoittuvan osoitteen, joista kansalliskirjasto sai vuonna 2002 valmistuneita tilapäistiloja ja jossa se on toiminut useita vuosia. ==Lähteet== == Aiheesta muualla== *Kirjaston kotisivut englanniksi (lnl.gov.lb) Luokka:Beirut Luokka:Libanonin rakennukset ja rakennelmat Luokka:Kansalliskirjastot Luokka:Aasian kirjastot
Jaakko Rosendahl

Jaakko Rosendahl (s. 23. helmikuuta 1983 Noormarkku) on Porin Ässien maalivahtivalmentaja. Rosendahl liittyi Ässien edustusjoukkueen valmennusryhmään kaudelle 2012–2013 korvaamaan HPK:hon siirtynyttä Kari Lehtosta. Tätä ennen Rosendahl toimi Ässien junioriorganisaatiossa samoissa tehtävissä neljän kauden ajan. Edustusjoukkueen ohella Rosendahl vastaa myös A-junioreiden maalivahtivalmennuksesta. Rosendahl toimi kaudella 2016–2017 oman toimen ohessa myös Italian maajoukkueen maalivahtivalmentajana olympiakarsinnoissa sekä kevään MM-turnauksessa. Kytkös Italian maajoukkueeseen tuli Ässien ja Italian maajoukkueen maalivahdin Andreas Bernardin kautta. Rosendahlilla ei ole merkittävää pelaajataustaa. ==Lähteet== * Luokka:Suomalaiset jääkiekkovalmentajat Luokka:Vuonna 1983 syntyneet Luokka:Elävät henkilöt